Diari Oficial de la Generalitat Valenciana


Sumari del DOGV 3235, del 05-05-1998 (1998/2452)

ORDRE de 16 de febrer de 1998, de la Conselleria d’Economia, Hisenda i Administració Pública, per la qual s’acorda rectificar l’Ordre de 27 de maig de 1997 de la Conselleria d’Economia, Hisenda i Administració Pública, per la qual s’acorda l’adquisició per la Generalitat Valenciana d’una finca rústica denominada Casa de los Patrones, situada en el terme municipal de Teresa de Cofrentes (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3235

Data del DOGV
:   05-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2452


Data del document
:   16-02-1998

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Correcció d'errades

ORDRE de 16 de febrer de 1998, de la Conselleria d'Economia, Hisenda i Administració Pública, per la qual s'acorda rectificar l'Ordre de 27 de maig de 1997 de la Conselleria d'Economia, Hisenda i Administració Pública, per la qual s'acorda l'adquisició per la Generalitat Valenciana d'una finca rústica denominada Casa de los Patrones, situada en el terme municipal de Teresa de Cofrentes (València). [1998/X2452]
  
La Generalitat Valenciana va adquirir a proposta de la Conselleria d'Agricultura i Medi Ambient (avui Conselleria de Medi Ambient), mitjançant Ordre de data 27 de maig de 1997 de la Conselleria d'Economia, Hisenda i Administració Pública, la finca rústica denominada Casa de los Patrones, situada en el terme municipal de Teresa de Cofrentes (València), que confronta amb la forest propietat de la Generalitat Valenciana denominada Casa Cuesta, a fi de millorar la gestió dels terrenys de valor ecoambiental i complir els objectius del Pla de Reforestació.
  
En l'article primer lletra D) de l'ordre esmentada hi hagué un error material en la transcripció de la descripció registral de la finca.
  
A l'empara de l'article 105.2 de la Llei 30/92 l'administració podrà rectificar els errors materials, de fet o aritmètics existents en els seus actes.
  
Per aplicació de l'article 30 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Rectificar l'article primer lletra D) de l'Ordre de 27 de maig de 1997 de la Conselleria d'Economia, Hisenda i Administració Pública, relativa a l'adquisició per la Generalitat Valenciana d'una finca rústica denominada Casa de los Patrones, situada en el terme municipal de Teresa de Cofrentes (València), que quedarà redactat de la forma següent:
  
D) Una extensió de terreny dels paratges denominats Solar de los Pilatos, Hoya de los Patrones, Bajada de la Hoya i Los Cerecicos, composta de dues hectàrees de pinar, sis àrees de cereal artigues, quaranta-quatre àrees, vint centiàrees de regadiu; tres hectàrees de llenyes baixes i quatre àrees de cereal; que confronta: a l'est, amb terres dels hereus de Miguel Giménez Navarro; al sud, amb l'era de trillar, terres d'hereus de José García Cebrián i de María García Honrubia, terres de José Giménez Martínez, en el bancal anomenat del Cànem, terres de Gregorio Giménez Gozálvez en els bancals de la Cruzada de la Hoya, terres de Gumersindo Gozálvez Fuentes, en la Loma de la Hoya, i terres dels hereus de Miguel Giménez Navarro, en els bancals de l'Horta; a l'oest, amb terres de Leopoldo Montoya, en els bancals de Las Casas; i al nord, amb terres dels hereus de Miguel Giménez Navarro i de Gumersindo Gozálvez Fuentes, en la part de l'horta, amb terres dels hereus de Miguel Giménez Navarro, en el Solar de los Pilatos i en el corrent del barranc de l'Horta, amb terres de José Giménez Martínez, en la continuació del corrent del barranc de l'Horta, i terres de Celestino Martínez Albertos en l'era Vella i lloc anomenat de Los Cerecicos.